wannaphong/clean_thaiwikipedia huggingface dataset:
# ภาษากะเหรี่ยงโปตะวันออกเฉียงเหนือ
ภาษากะเหรี่ยงโปตะวันออกเฉียงเหนือ (Phrae Pwo Karen) หรือภาษากะเหรี่ยงโปแพร่ ไม่ทราบจำนวนผู้พูดที่แน่นอน พบทางภาคเหนือของประเทศไทย โดยเฉพาะในจังหวัดแพร่ ไม่สามารถเข้าใจกันได้กับภาษากะเหรี่ยงโปสำเนียงอื่นๆ  ส่วนใหญ่พูดภาษากะเหรี่ยงสะกอได้ด้วย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง
# กล้ามเนื้อซิลิอารี
ซิลิอารี
ซ
# ลี กวนยู
ลี กวนยู (พินอิน: Lǐ Guāngyào, หลี่ กวางเย่า; 16 กันยายน พ.ศ. 2466 – 23 มีนาคม พ.ศ. 2558) มีชื่อเกิดว่า แฮร์รี ลี กวนยู (Harry Lee Kuan Yew, อาจย่อเป็น LKY) และมีชื่อในปฐมวัยว่า แฮร์รี ลี (Harry Lee) เป็นรัฐบุรุษและเนติบัณฑิตชาวสิงคโปร์ผู้ดำรงตำแหน่งนายกรัฐมนตรีสิงคโปร์คนแรกตั้งแต่ พ.ศ. 2502 ถึง พ.ศ. 2534 เขาเป็นผู้แทนตันจงปาการ์ (Tanjong Pagar) ในฐานะสมาชิกรัฐสภา ตั้งแต่ พ.ศ. 2498 ถึงการเสียชีวิตของเขาเมื่อ พ.ศ. 2558 ลีได้รับการยอมรับอย่างกว้างขวางว่าเป็นบิดาผู้ก่อตั้งประเทศ 

เขาเป็นผู้ร่วมก่อตั้งและเลขาธิการพรรคกิจประชาชน (People's Action Party) คนแรก และนำพรรคชนะการเลือกตั้งแปดครั้งตั้งแต่ปี 2502 ถึง 2533 และควบคุมการแยกสิงคโปร์จากประเทศมาเลเซียในปี 2508 และการแปลงจากด่านอาณานิคมค่อนข้างด้อยพัฒนาซึ่งไม่มีทรัพยากรธรรมชาติเป็นเสือเอเชีย "โลกที่หนึ่ง" ในกาลต่อมา เขาเป็นบุคคลการเมืองที่ทรงอิทธิพลที่สุดในทวีปเอเชียคนหนึ่ง

นายกรัฐมนตรีสิงคโปร์คนที่สอง โก๊ะ จ๊กตง แต่งตั้งเขาเป็นรัฐมนตรีอาวุโสในปี 2533 เขาดำรงตำแหน่งที่ปรึกษารัฐมนตรีที่ปรึกษา ตั้งโดยบุตรของเขา ลี เซียนลุง เมื่อลี เซียนลุงเป็นนายกรัฐมนตรีคนที่สามของประเทศในเดือนสิงหาคม 2547 ด้วยตำแหน่งรัฐมนตรีติดต่อกันเป็นเวลากว่า 50 ปีของเขา ลียังเป็นรัฐมนตรีที่รับราชการนานที่สุดในประวัติศาสตร์คนหนึ่ง เมื่อวันที่ 14 พฤษภาคม 2554 ลีและโก๊ะประกาศเกษียณจากคณะรัฐมนตรีหลังการเลือกตั้งทั่วไปปี 2554 แต่ลียังเป็นสมาชิกรัฐสภา

ลีถูกรับเข้าโรงพยาบาลด้วยโรคปอดบวมที่โรงพยาบาลสิงคโปร์ตั้งแต่เดือนกุมภาพันธ์ 2558 ขณะติดเครื่องช่วยหายใจกล อาการของเขาเมื่อวันที่ 21 มีนาคมทรุดลงหลังป่วยอย่างหนักและเขาถึงแก่อสัญกรรมเมื่อวันที่ 23 มีนาคม

 ประวัติ 
ลี กวนยูเกิดเมื่อวันที่ 16 กันยายน พ.ศ. 2466 เป็นบุตรชาวจีนอพยพรุ่นที่ 3 ที่อพยพมาจากมณฑลฮกเกี้ยนใน ประเทศจีน ลี กวนยูเกิดในสิงคโปร์ โดยในขณะนั้นสิงค์โปรเป็นประเทศอาณานิคมของอังกฤษ อีกทั้งตัวของลี กวนยูยังอิทธิพลจากอาชีพของบรรพบุรุษซึ่งทำให้ลี กวนยูคุ้นเคยกับภาษาอังกฤษ และได้เข้าศึกษาที่วิทยาลัยเรฟเฟิลส์ (Raffles College) ทำให้ลี กวนยูได้รับการปลูกฝังแนวความคิดตามแบบชาวตะวันตก  และ ลี กวนยูยังได้รับปริญญาด้านกฎหมายจากมหาวิทยาลัยแคมบริดจ์ (Cambridge) หลังจากนั้นลี กวนยูก็ได้มีโอกาสศึกษาด้านเศรษฐศาสตร์ที่ประเทศอังกฤษในช่วงหลังสงครามโลกครั้งที่ 2ประวัติชีวิตและความสำเร็จ ‘ลี กวน ยู’ อดีตนายกฯ คนแรกของสิงคโปร์ผู้ล่วงลับประวัติ "ลี กวน ยู" รัฐบุรุษแห่งสิงคโปร์

 วัฒนธรรมสมัยนิยม 
 ภาพยนตร์ 
พ.ศ. 2558 - ภาพยนตร์ 1965 เป็นหนังอิงประวัติศาสตร์ของสิงค์โปร์และเพื่อฉลองวาระการก่อตั้งประเทศสิงค์โปร์ครบรอบ 50 ปี โดยเป็นการเล่าเรื่องการจัดการประเทศในช่วง พ.ศ. 2508 ของรัฐบาล ลีกวนยูและยังเป็นแบบแผนสิงคโปร์ที่ใช้มาจนถึงทุกวันนี้
# เดอะ ไวล์ด แก็งค์เขาดินซิ่งป่วนป่า
แก็งค์เขาดินซิ่งป่วนป่า   ออกฉายในประเทศสหรัฐอเมริกาเมื่อวันที่  14 เมษายน พ.ศ. 2549 ในไทย 13 เมษายน พ.ศ. 2549 จำหน่ายโดย วอลท์ ดิสนีย์ พิคเจอร์ส และ Buena Vista Pictures Distribution.

 นักแสดง 
 นักแสดง ตัวละคร คีเฟอร์ ซูเธอร์แลนด์  สิงโตแซมซัน Dominic Scott Kay  แซมซันตอนเด็ก Jim Belushi  กระรอกเบ็นนี่ Greg Cipes  ลูกสิงโตไรอัน Janeane Garofalo  ยีราฟบริ๊ตเก็ต Richard Kind  งูลาร์รี่ Eddie Izzard  โคอาล่านิเกล วิลเลียม แชตเนอร์  Kazar the Wildebeest Bob Joles  Cloak The Chameleon Covert Agent Chris Edgerly  Camo The Chameleon Covert Agent Patrick Warburton  Blag The Wildebeest Don Cherry  Turtle Curling Penguin MC Lenny Venito  Carmine The Sewer Alligator Joseph Siravo  Stan the Sewer Alligator Jack DeSena  Duke the Kangaroo Bill Fagerbakke  Eze the Hippopotamus Gino Conforti  Fergus the Flamingo Bronson Pinchot  Scraw The Vulture Jonathan Kimmel  Scab The Vulture Phil Daniels  Hamir the Pigeon Colin Hay  Colin the Rock Hyrax Kevin Michael Richardson  พ่อของแซมซัน
# โก๊ะ จ๊กตง
โก๊ะ จ๊กตง (เกิดวันที่ 20 พฤษภาคม ค.ศ. 1941) เป็นอดีตนักการเมืองชาวสิงคโปร์ที่ดำรงตำแหน่งนายกรัฐมนตรีสิงคโปร์คนที่ 2 ใน ค.ศ. 1990 ถึง 2004 และเลขาธิการพรรคกิจประชาชนใน ค.ศ. 1992 ถึง 2004 เขาเคยเป็นสมาชิกรัฐสภาประจำเขตสมาชิกเดียวมารีนพาเหรดใน ค.ศ. 1976 ถึง 1988 และเขตเลือกตั้งตัวแทนกลุ่มมารีนพาเหรดใน ค.ศ. 1988 ถึง 2020

ณ วันที่ 12 สิงหาคม ค.ศ. 2004 ลี เซียนลุง ลูกชายคนโตของลี กวนยู นายกรัฐมนตรีคนแรกของสิงคโปร์ ขึ้นดำรงตำแหน่งต่อจากโก๊ะ และภายหลังโก๊ะได้รับการแต่งตั้งเป็นรัฐมนตรีอาวุโสในคณะรัฐมนตรีและประธานองค์การเงินตราแห่งประเทศสิงคโปร์ใน ค.ศ. 2004 ถึง 2011 

โก๊ะลาออกจากคณะรัฐมนตรีใน ค.ศ. 2011 ก่อนลาออกจากการเป็นสมาชิกรัฐสภาและเกษัียณจากการเมืองใน ค.ศ. 2020

ชีวิตช่วงต้นและการศึกษา
โก๊ะ จ๊กตงเกิดในประเทศสิงคโปร์ในวันที่ 20 พฤษภาคม ค.ศ. 1941 จาก Goh Kah Choon กับ Quah Kwee Hwa ที่มาจากภูมิภาคหมิ่นหนานในมณฑลฝูเจี้ยนของประเทศจีน เขามีเชื้อสายจีนฮกเกี้ยน闽籍华侨华人社团  

 ชีวิตส่วนตัว 
โก๊ะแต่งงานกับ Tan Choo Leng และทั้งคู่ให้ดำเนิดฝาแฝดชายหญิง โดย Goh Jin Hian ลูกชาย เป็นอาชีพเป็นหมอ และ Goh Jin Theng ลูกสาว อาศัยอยู่ในลอนดอนกับสามี

ในเดือนธันวาคม ค.ศ. 2020 โก๊ะกล่าวไว้ในโพสต์เฟซบุ๊กว่าเขาจะต้องเข้ารับการฉายรังสีเป็นเวลาสี่สัปดาห์หลังนำก้อนเนื้อในกล่องเสียงออก เพื่อให้แน่ใจว่าเซลล์มะเร็งทั้งหมดจะถูกกำจัดออกไป

ใน ค.ศ. 2021 โก๊ะที่เกษียณแล้ว ระบุว่าตนวางแผนพยายามมีจะชีวิตอยู่จนถึงอายุอย่างน้อย 93 ปี เช่นเดียวกับมาฮาดีร์ โมฮามัด อดีตนายกรัฐมนตรีมาเลเซีย

สิ่งสืบทอด
ในเดือนตุลาคม ค.ศ. 2014 พิพิธภัณฑ์มาดามทุสโซในสิงคโปร์เปิดเผยหุ่นขี้ผึ้งของโก๊ะ ตอนเปิดตัว ตัวเขายืนถ่ายรูปกับหุ่นขี้ผึ้งของตัวเขาเอง
# ภาษากะเหรี่ยงโปเหนือ
ภาษากะเหรี่ยงโปเหนือ (Pwo Northern Karen, ISO 639-3:) หรือภาษาโพลง มีผู้พูด 60,000 คน (พ.ศ. 2526) พบในอำเภอแม่สะเรียง อำเภองาว อำเภอฮอด ไม่สามารถเข้าใจกันได้กับภาษากะเหรี่ยงโปสำเนียงที่พูดในจังหวัดแพร่และกาญจนบุรี จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขากะเหรี่ยง เรียงประโยคแบบประธาน-กริยา-กรรม เขียนด้วยอักษรไทยตั้งแต่ พ.ศ. 2545
# กล้ามเนื้อไอริส ไดเลเตอร์
กล้ามเนื้อไอริส ไดเลเตอร์ (iris dilator muscle, pupil dilator muscle, pupillary dilator, radial muscle of iris, or radiating fibers) เป็นกล้ามเนื้อเรียบjneurosci.org Muscarinic and Nicotinic Synaptic Activation of the Developing..ของตา วิ่งในแนวรัศมีของม่านตาทำหน้าที่ขยายรูม่านตา เลี้ยงโดยระบบประสาทซิมพาเทติก ซึ่งสั่งการโดยการหลั่งสารสื่อประสาทนอร์อะดรีนาลีน (noradrenaline) ซึ่งจับกับตัวรับชนิดแอลฟา-1 (α1-receptors)  Page 163  ดังนั้นเมื่อได้รับสิ่งกระตุ้นการตอบสนองแบบต่อสู้หรือหนี (fight-or-flight) ระบบประสาทซิมพาเทติกจะกระตุ้นกล้ามเนื้อมัดนี้ให้ทำหน้าที่ขยายรูม่านตา เพื่อให้มีแสงตกเข้าสู่เรตินามากขึ้น

 ภาพอื่นๆ
# กล้ามเนื้อออริคิวลาริส
กล้ามเนื้อออริคิวลาริส (Auriculares muscles) เป็นกล้ามเนื้อ 3 มัดที่อยู่ล้อมรอบใบหูหรือหูชั้นนอก ได้แก่
 กล้ามเนื้อแอนทีเรียร์ออริคิวลาร์ (anterior auricular muscle)
 กล้ามเนื้อซุพีเรียร์ออริคิวลาร์ (superior auricular muscle)
 กล้ามเนื้อโพสทีเรียร์ออริคิวลาร์ (posterior auricular muscle)

 หน้าที่ 
ในสัตว์ชนิดอื่นๆ กล้ามเนื้อเหล่านี้ทำหน้าที่หมุนใบหูเพื่อหันใบหูไปยังทิศทางของเสียงที่สนใจ แต่ในมนุษย์ทำหน้าที่ในการกระดิกหู

 แหล่งข้อมูลอื่น 
 
 

ออริคิวลาริส
# กล้ามเนื้อไอริส สฟิงคเตอร์
กล้ามเนื้อไอริส สฟิงคเตอร์ (iris sphincter muscle, pupillary sphincter, circular muscle of iris, circular fibers) เป็นกล้ามเนื้อในส่วนม่านตา อยู่รอบดวงตาและทำหน้าที่คล้ายหูรูดในการหดหรี่ม่านตา กล้ามเนื้อนี้พบในสัตว์มีกระดูกสันหลังและสัตว์ในชั้นเซฟาโลโปดา (cephalopoda) บางชนิด

ในมนุษย์ กล้ามเนื้อนี้ทำหน้าที่หดหรี่ม่านตาเมื่อภาพที่รับมีแสงจ้า (รีเฟล็กซ์ม่านตา (pupillary reflex)) หรือในรีเฟล็กซ์ปรับสายตา (accommodation reflex) ขนาดของกล้ามเนื้อนี้กว้างประมาณ 0.75 มม. และหนาประมาณ 0.15 มม.

กล้ามเนื้อนี้ควบคุมโดยใยระบบประสาทพาราซิมพาเทติกซึ่งมาจากเอดิงเงอร์-เวสท์ฟัล นิวเคลียส (Edinger-Westphal nucleus) และทอดมาตามเส้นประสาทกล้ามเนื้อตา (oculomotor nerve, CN III) ไซแนปส์กับปมประสาทซิลิอารี (ciliary ganglion) และเข้าสู่ตาโดยเส้นประสาทชอร์ทซิลิอารี (short ciliary nerves)
# ภาษาเขิน
ภาษาเขิน หรือ ภาษาขึน บ้างก็ว่า ภาษาไทเขิน หรือ ภาษาไทขึน (เขิน:) มีผู้พูดทั้งสิ้น 120,855 คน พบในส่วนใหญ่อยู่ในเชียงตุง รัฐฉาน ประเทศพม่า ประมาณ 114,574 คน (พ.ศ. 2543) พบในประเทศไทย 6,281 คน (พ.ศ. 2543) ในจังหวัดเชียงใหม่และเชียงราย ใกล้เคียงกับภาษาไทลื้อและภาษาไทใต้คง เขียนด้วยอักษรธรรมที่มีอักขรวิธีคล้ายอักษรธรรมล้านนาไทขึน (ไทเขิน) (Tai Kheun)  การศึกษาชนชาติไทเขิน ตอนที่ 1 ภาพรวม จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก
# กล้ามเนื้อเทมพอโรพาไรทาลิส
กล้ามเนื้อเทมพอโรพาไรทาลิส (Temporoparietalis muscle) เป็นกล้ามเนื้อที่อยู่เหนือต่อกล้ามเนื้อซุพีเรียร์ออริคิวลาร์ (Auricularis superior)

 แหล่งข้อมูลอื่น 
 
 
 

ทเมพอโรพาไรทาลิส
# กติกาสัญญาเหล็ก
กติกาสัญญาเหล็ก  หรือชื่ออย่างเป็นทางการว่า กติกาสัญญามิตรภาพและพันธมิตรระหว่างเยอรมนีและอิตาลี  เป็นสนธิสัญญาระหว่างอิตาลีและนาซีเยอรมนี เมื่อวันที่ 22 พฤษภาคม ค.ศ. 1939 โดยรัฐมนตรีว่าการกระทรวงการต่างประเทศของทั้งสองฝ่าย และมีพยานของทั้งสองฝ่าย เคาท์ กาลีซโซ ชิอาโน (ฝ่ายอิตาลี) และโยอาคิม ฟ็อน ริบเบินทร็อพ (ฝ่ายเยอรมนี)

กติกาสัญญาดังกล่าวแบ่งออกเป็น 2 ส่วน: ส่วนแรกเป็นการประกาศความไว้วางใจและช่วยเหลือซึ่งกันระหว่างอิตาลีและนาซีเยอรมนี และส่วนที่สองซึ่งถือว่าเป็นข้อตกลงลับ ซึ่งเป็นการให้ความช่วยเหลือทางเศรษฐกิจและการทหาร อย่างไรก็ตาม ฝ่ายคณะรัฐบาลอิตาลี รวมไปถึง เคาท์ กาลีอัสโซ คาเอียโน ต่างก็มีปฏิกิริยาต่อต้านกติกาสัญญา

มุสโสลินีลงนามในกติกาสัญญาดังกล่าว กติกาสัญญาเหล็กนี้ได้รับการวิพากษ์วิจารณ์ว่าเป็น "กติกาสัญญาเลือด" (Pact of Blood)

 เนื้อหา 

โดยทั่วไปแล้ว กติกาสัญญาเหล็กได้กำหนดให้เยอรมนีและอิตาลีต้องให้ความช่วยเหลือแก่กันและกัน และให้ความช่วยเหลือทางการทหารเมื่ออีกฝ่ายอยู่ในสถานะสงคราม กติกาสัญญาดังกล่าวยังได้กำหนดให้ทั้งสองประเทศไม่สามารถตกลงสันติภาพได้หากปราศจากความเห็นชอบของอีกฝ่าย โดยกติกาญญาดังกล่าวได้ตั้งอยู่บนพื้นฐานที่ว่าจะเกิดสงครามในอีกสามปี แต่ทว่าอิตาลีเตรียมตัวไม่พร้อมสำหรับสงครามโลกครั้งที่สอง และต้องใช้เวลากว่าหนึ่งปีกว่าอิตาลีจะสามารถทำตามข้อตกลงได้

 ข้อตกลงลับ 

ข้อตกลงลับในกติกาสัญญาเหล็กถูกแบ่งออกเป็นสองส่วน ซึ่งไม่เปิดเผยต่อสาธารณะ ส่วนแรกเป็นการให้ความร่วมมือทางการทหารและเศรษฐกิจ ส่วนที่สองเป็นการให้ความร่วมมือในการควบคุมสื่อเพื่อแสดงอำนาจของลัทธิฟาสซิสต์ โดยการส่งผู้เชี่ยวชาญไปติดต่อกับรัฐมนตรีว่าการกระทรวงการต่างประเทศของอีกฝ่าย
# ภาษาเชิงฟังก์ชัน
ภาษาเชิงฟังก์ชัน เป็นกลุ่มของภาษาคอมพิวเตอร์ที่มีลักษณะคล้ายสมการคณิตศาสตร์ นิยมใช้ในงานด้านปัญญาประดิษฐ์ ในต่างประเทศนิยมใช้สอนเป็นภาษาพื้นฐานเพื่อให้นักเรียนเข้าใจขั้นตอนวิธีการเขียนโปรแกรม
ตัวอย่างภาษาในกลุ่มนี้เช่น Lisp, Scheme, Haskell เป็นต้น
# ศูนย์ปฏิบัติการวิจัยนิวเคลียร์แห่งยุโรป
ศูนย์ปฏิบัติการวิจัยนิวเคลียร์แห่งยุโรป (European Organization for Nuclear Research) หรือ เซิร์น (CERN) เป็นศูนย์วิจัยทางด้านฟิสิกส์ที่ใหญ่ที่สุด ตั้งอยู่บนชายแดนประเทศฝรั่งเศส และสวิตเซอร์แลนด์ โดยมีสมาชิกจากประเทศในยุโรปกว่า 20 ประเทศ

มีงานวิจัยหลักคือ  เครื่องเร่งอนุภาคที่เรียกว่า แอลเอชซี
# ลานีเฌเรียน
ลานีเฌเรียน (, แปลว่า "ชาวไนเจอร์") เป็นชื่อของอดีตเพลงชาติของประเทศไนเจอร์ เพลงนี้มีเนื้อร้องเป็นภาษาฝรั่งเศส ประพันธ์โดยมอริส อาลแบร์ ตีรีเย (Maurice Albert Thiriet) ส่วนทำนองประพันธ์โดยโรแบร์ ชาเก (Robert Jacquet) และนีกอลา อาแบล ฟร็องซัว ฟรียอเน (Nicolas Abel François Frionnet) เพลงนี้เริ่มใช้เป็นเพลงชาติไนเจอร์มาตั้งแต่ปี พ.ศ. 2504 จนกระทั่งวันที่ 22 มิถุนายน พ.ศ. 2566 เพลงชาตินี้ได้ถูกแทนที่โดยเพลง ลอเนอร์เดอลาปาทรี

 เนื้อร้อง 
 เนื้อร้องภาษาฝรั่งเศส คำแปลภาษาไทย:Auprès du grand Niger puissant
:Qui rend la nature plus belle,

:Soyons fiers et reconnaissants

:De notre liberté nouvelle !

:Evitons les vaines querelles

:Afin d'épargner notre sang,

:Et que les glorieux accents

:De notre race soit sans tutelle !

:S'élève dans un même élan

:Jusqu'à ce ciel éblouissant,

:Où veille son âme éternelle

:Qui fera le pays plus grand !

::ประสานเสียง:

:Debout ! Niger ! Debout !

:Que notre œuvre féconde

:Rajeunisse le cœur de ce vieux continent !

:Et que ce chant s'entende

:Aux quatre coins du monde

:Comme le cri d'un peuple équitable et vaillant!

:Debout ! Niger ! Debout!

:Sur le sol et sur l'onde,

:Au son des tam-tams

:Dans leur rythme grandissant,

:Restons unis toujours,

:Et que chacun réponde

:A ce noble avenir

:Qui nous dit: - En avant ! ไนเจอร์มีพลังอำนาจอยู่ทุกหนแห่ง
 ธรรมชาติมีความงดงามยิ่งนัก
 เราจงภูมิใจและปลื้มปิติ
 เพื่ออิสระภาพครั้งใหม่ของเรา

 เราหลีกหนีจากภัยสงครามด้วยความเย่อหยิ่ง
 เพื่อเอาตัวรอดจากเหตุนองเลือด
 และขอส่งเสียงเรียกร้องเพื่อความเจริญรุ่งเรือง
 ชาติพันธุ์ของเราปราศจากการครอบงำ

 เราจะก้าวกระโดดให้เป็นหนึ่งเดียว
 สูงเท่านภาอันแพรวพราว
 จงตั้งมั่นเพื่อปกป้องวิญญาณของตนตลอดไป
 จะนำพาประเทศชาติอันยิ่งใหญ่

 ตื่นเถิด ชาวไนเจอร์ ตื่นเถิด
 ขอให้แรงงานของเราเกิดสัมฤทธิ์ผล
 ฟื้นฟูด้วยหัวใจบนทวีปอันเก่าแก่นี้
 ขอให้เสียงเพลงนั้นได้รับรู้
 ไปทั่วทุกมุมโลก
 คือเสียงเรียกร้องจากมนุษย์ด้วยความยุติธรรมและกล้าหาญ

 ตื่นเถิด ชาวไนเจอร์ ตื่นเถิด
 ได้ค้นพบพื้นปฐพีและน่านน้ำ
 นำไปสู่การลั่นกลองรบ
 ในจังหวะที่กำลังงอกงาม
 พวกเราเป็นหนึ่งเดียวกันเสมอ
 ให้ได้รับรู้ทุกสิ่ง
 สู่อนาคตอันสูงส่งนี้
 บอกกับพวกเราว่า : เราจะก้าวไปข้างหน้า!

 แหล่งข้อมูลอื่น 
 nationalanthems.info
 ลานีเฌเรียน (ขับร้อง) 

ลานีเฌเรียน
หมวดหมู่:สัญลักษณ์ของประเทศไนเจอร์
หมวดหมู่:เพลงภาษาฝรั่งเศส
# สมเด็จพระอริยวงษญาณ (มี)
สมเด็จพระอริยวงษญาณ สมเด็จพระสังฆราช มีพระนามเดิมว่า มี ประสูติเมื่อวันพุธขึ้น 12 ค่ำ เดือน 8 ตรงกับวันที่ 15 กรกฎาคม พ.ศ. 2293 ในรัชสมัยสมเด็จพระเจ้าอยู่หัวบรมโกศ แห่งอาณาจักรอยุธยา ไม่ปรากฏหลักฐานภูมิลำเนาเดิม ต่อมาผนวชที่วัดราชบูรณะ (วัดเลียบ) ในรัชสมัยสมเด็จพระเจ้ากรุงธนบุรีพระประวัติสมเด็จพระสังฆราชแห่งกรุงรัตนโกสินทร์ ๑๙ พระองค์, หน้า 43

ในสมัยพระบาทสมเด็จพระพุทธยอดฟ้าจุฬาโลกมหาราช ได้รับโปรดเกล้าฯ สถาปนาเป็นพระราชาคณะที่พระวินัยรักขิต ซึ่งเทียบเท่าพระอุบาลีแต่เดิม ที่ต้องเปลี่ยนเพราะเห็นว่าสมณศักดิ์นี้ไปพ้องกับพระอุบาลี ต่อมาในปี พ.ศ. 2337 ก็ทรงได้รับพระกรุณาธิคุณเลื่อสมณศักดิ์ให้สูงขึ้นในระดับพระราชาคณะเจ้าคณะรองที่ พระพิมลธรรม ต่อมาในรัชสมัยพระบาทสมเด็จพระพุทธเลิศหล้านภาลัย ทรงพระกรุณาโปรดเกล้าฯ เลื่อนสมณศักดิ์เป็นสมเด็จพระราชาคณะที่ สมเด็จพระพนรัตน ต่อมาในปี พ.ศ. 2359 สมเด็จพระอริยวงษญาณ สมเด็จพระสังฆราช (ศุข) ได้สิ้นพระชนม์ลง จึงทรงพระกรุณาโปรดเกล้าฯ สถาปนาเป็นสมเด็จพระสังฆราชพระองค์ที่ 3 แห่งกรุงรัตนโกสินทร์ ในราชทินนามที่ สมเด็จพระอริยวงษญาณ 

ในปี พ.ศ. 2360 สมเด็จพระเจ้าลูกยาเธอ เจ้าฟ้ามงกุฎ (พระบาทสมเด็จพระจอมเกล้าเจ้าอยู่หัว) ผนวชเป็นสามเณร ณ วัดพระศรีรัตนศาสดาราม สามเณรเจ้าฟ้ามงกุฎ เสด็จไปทรงจำพรรษาอยู่ที่วัดมหาธาตุเป็นเวลา 1 พรรษา ตลอดเวลาที่ได้ประทับจำพรรษา สมเด็จพระสังฆราช (มี) ทรงทำหน้าที่พระอาจารย์ ถวายความรู้เกี่ยวกับพระธรรมวินัย พระไตรปิฎกตลอดจนทศพิธราชธรรม

ในด้านการศึกษาพระปริยัติธรรม เป็นพระธุระในการพัฒนาการศึกษา ดูและแก้วิธีการสอน การสอบไล่พระปริยัติธรรมทุกครั้งอย่างใกล้ชิด ได้ทอดพระเนตรเห็นข้อบกพร่องที่ต้องแก้ไขปรับปรุงอยู่ตลอด โดยมิได้ถือพระองค์ว่าทรงเป็นสังฆราชา  จนในที่สุดได้ทรงปรึกษาหารือกับพระราชาคณะที่ เป็นเปรียญเอกอีกนับสิบรูป จนเห็นชอบทั่วหน้าในการปรับปรุงแก้ไขวิธีการสอน การสอบไล่ปริยัติธรรมใหม่ ได้ทรงกำหนดหลักสูตรการเรียนการสอน และการสอบเทียบความรู้ใหม่ ให้มี 9 ประโยค แทนหลักสูตรเก่าที่ใช้มาตั้งแต่สมัยอยุธยา ซึ่งมีการแบ่งหลักสูตรการศึกษาพระปริยัติธรรมเพียง 3 ชั้น คือ บาเรียนตรี บาเรียนโท บาเรียนเอก

สมเด็จพระสังฆราช (มี) สิ้นพระชนม์เมื่อวันที่ 11 กันยายน พ.ศ. 2362 ในสมัยรัชกาลที่ 2 สิริพระชันษาได้
# อาชกาบัต
อาชกาบัต  (, ; , อดีตมีชื่อว่า ปัลตารัตสค์  ใน ค.ศ. 1919 ถึง 1927) เป็นเมืองหลวงและเมืองใหญ่สุดของประเทศเติร์กเมนิสถาน ตั้งอยู่ในบริเวณระหว่างทะเลทรายการากุมกับเทือกเขาโคเพตดากในเอเชียกลาง ใกล้ชายแดนอิหร่าน-เติร์กเมนิสถาน

นครนี้ได้รับการจัดตั้งขึ้นใน ค.ศ. 1881 บนหมู่บ้านชนเผ่าเตเกอาฮัล และกลายเป้นเมืองหลวงของสาธารณรัฐสังคมนิยมโซเวียตเติร์กเมนใน ค.ศ. 1924 ตัวนครส่วนใหญ่ถูกทำลายจากแผ่นดินไหวที่อาชดาบัต ค.ศ. 1948 แต่ได้รับการสร้างขึ้นใหม่อย่างกว้างขวางภายใต้โครงการฟื้นฟูเมือง "นครขาว" ในสมัยซาปาร์มือรัต นือยาซอว์ ทำให้เกิดโครงการขนาดใหญ่ที่ปกคลุมด้วยหินอ่อนสีขาวราคาแพง คลองการากุมที่ขุดขั้นในสมัยโซเวียตไหลผ่านตัวนคร โดยนำน้ำจากแม่น้ำอามูดาร์ยาทางตะวันออกไปทางตะวันตก นับตั้งแต่ ค.ศ. 2019 นครนี้ได้รับการยอมรับเป็นหนึ่งในเมืองที่มีค่าครองชีพสูงที่สุดในโลก เนื่องจากปัญหาเงินเฟ้อและการนำเข้าของประเทศเติร์กเมนิสถานเป็นส่วนใหญ่

 ศัพทมูลวิทยา 
thumb|right|ภาพใจกลางอาชกาบัต
ในภาษาเติร์กเมนเรียกอาชกาบัตว่า Aşgabat ส่วนในภาษารัสเซียเมื่อ ค.ศ. 1925 ถึง 1991 เรียก  และในภาษาเปอร์เซียเรียก  ใน ค.ศ. 1919 ถึง 1927 มีการเปลี่ยนชื่อนครนี้เป็นปัลตารัตสค์ ซึ่งนำชื่อมาจากนักปฏิวัติท้องถิ่นชื่อ ปาเวล เกราซิโมวิช โปลโตรัตสกี

ถึงแม้ว่าชื่อเมืองในภาษาเปอร์เซียสมัยใหม่มีความหมายตรงตัวว่า "นครแห่งความรัก" หรือ "นครแห่งความจงรักภักดี" ชื่อนครอาจดัดแปลงผ่าน folk etymology นักประวัติศาสตร์เติร์กเมน Ovez Gundogdiyev เชื่อว่าชื่อนี้มีที่มาจากสมัยพาร์เธีย โดยชื่อนี้มาจากชื่อผู้ก่อตั้งจักรวรรดิพาร์เธียนามว่า อาร์ซาซิสที่ 1 แห่งพาร์เธีย หรือในภาษาเปอร์เซียว่า Ashk-Abad (นครแห่งAshk/อาร์ซาซิส)

 ประวัติศาสตร์ 
กรุงอาชกาบัตยังถือว่าเป็นเมืองใหม่ เป็นชื่อของหมู่บ้านที่อยู่เป็นหลักเป็นแหล่งเมื่อปี พ.ศ. 2361 ตั้งอยู่ไม่ไกลจากเมืองนิซา เมืองหลวงโบราณของพวกพาร์เธียนและซากปรักหักพังของถนนสายไหมที่ผ่านเมืองคอนจิคาลา (Konjikala) ที่ถูกทำลายจากเหตุการณ์แผ่นดินไหว เมื่อทศวรรษแรกของคริสต์ศักราช หรือโดยชนเผ่ามองโกลในคริสต์ศตวรรษที่ 13

กรุงอัชกาบัตเป็นส่วนหนึ่งของเปอร์เซียจนกระทั่งปี พ.ศ. 2427 ในปี พ.ศ. 2412 ทหารรัสเซียได้เข้ามาสร้างป้อมปราการที่เขาเตี้ย ๆ ใกล้หมู่บ้าน

ภูมิประเทศ
อาชกาบัตตั้งอยู่ใกล้ชายแดนประเทศอิหร่านมาก ทางใต้ติดกับตีนเขาของเทือกเขาโคเพตดาก  ส่วนทางเหนือติดกับทะเลทราบการากุม จุดสูงสุดของนครคือเนินทรายที่สูง  ซึ่งเป็นที่ตั้งของโรงแรม Yyldyz  แต่ตัวนครส่วนใหญ่อยู่ในพื้นที่ความสูงระหว่าง  มีคลองการากุมไหลผ่านตัวนคร

 ภูมิอากาศ 

 สถานที่สำคัญ 

 เมืองพี่น้อง 
อาชกาบัตเป็นเมืองพี่น้องกับเมืองดังนี้:

 อักเตา ประเทศคาซัคสถาน
 แอลบูเคอร์คี สหรัฐ (1990)
 อังการา ประเทศตุรกี (1994)
 อัสตานา ประเทศคาซัคสถาน (2017)
 เอเธนส์ ประเทศกรีซ
 บามาโก ประเทศมาลี (1974)
 บิชเคก ประเทศคีร์กีซสถาน (2018)
 ดูชานเบ ประเทศทาจิกิสถาน (2017)
 เคียฟ ประเทศยูเครน (2001)
 หลานโจว ประเทศจีน (1992)
 ทาชเคนต์ ประเทศอุซเบิสถาน (2017)

เมืองคู่ค้า
 เยเรวาน ประเทศอาร์มีเนีย (2014)
 โตเกียว ประเทศญี่ปุ่น (2014)
# เมาคลีลูกหมาป่า 2
เมาคลีลูกหมาป่า ภาค  2  ออกฉายวันที่  14 กุมภาพันธ์ พ.ศ. 2546 กำกับโดย Steve Trenbirth

 นักแสดง 
 John Goodman เสียกพากษ์เป็น บาลู
 Haley Joel Osment เสียงพากษ์เป็น เมาคลี
 Mae Whitman เสียงพากษ์เป็น ชานที
 Connor Funk เสียงพากษ์เป็น ราจาน
 Bob Joles เสียงพากษ์เป็น บากีลาร์
 Tony Jay เสียงพากษ์เป็น เชียข่าน
 John Rhys-Davies เสียงพากษ์เป็น พ่อของราจาน
# โกดันนาร์
โกดันนาร์  เป็นการ์ตูนอนิเมะประเภทหุ่นยนต์ ผลิตโดย Bandai Visual กำกับโดย ยาซูชิกะ นากาโอกะ โกดันนาร์ แบ่งการออกเป็น 2ฤดูกาล โดย ฤดูกาลแรก ฉายเมื่อวันที่ 1 ตุลาคม ค.ศ. 2003 จนถึงวันที่ 24 ธันวาคม ค.ศ. 2003 จำนวนตอนทั้งหมด 13 ตอน และ ฤดูกาลที่ 2 ฉายเมื่อวันที่ 5 เมษายน ค.ศ. 2004 จนถึงวันที่ 28 มิถุนายน ค.ศ. 2004 จำนวนตอนทั้งหมด 13 ตอนรวมทั้งสิ้น 26 ตอน

ลิขสิทธิ์ในการจัดจำหน่ายในประเทศไทยคือบริษัททีไอจีเอจำกัด โดยใช้ชื่อว่า อภินิหารหุ่นพลังเพลิง

 เนื้อเรื่อง 

 ตัวละคร 
 ซารุวาทาริ โก (猿渡 ゴオ)
 อาโออิ อันนะ/ซารุวาทาริ อันนะ (葵 杏奈/猿渡 杏奈)
 มิล่า อัคเกอร์แมน (ミラ・アッカーマン)
 ฟุจิมุระ ชิซุรุ (藤村 静流)
 โคจิ เท็ตซึยะ (光司 鉄也)
 อาโออิ คิริโกะ (葵 霧子)
 อาโออิ ทัตซึยะ (葵 竜也)
 แม็กซ์ จูเนียร์ (マックス・ジュニア)
 ซารุวาทาริ ชิโนบุ (猿渡 忍)
 คาเงมารุ (影丸)
 ซาซาคุเระ โคนามิ (笹暮 小波)
 โมโมโซโนะ โมโมโกะ (桃園 桃子)
 ซิบาคุซะ (芝草)
 ฮายาชิ นานาเอะ (林 奈々絵)
 ฮิอิราซะ โทโกะ (柊 冬子)
 โมริโมโตะ (森本)
 ซุงิยามะ (杉山)
 ยานางิซาวะ (柳沢)
 ทาคายะ ซากุระ (高谷 さくら)
 ซุงิอุระ ฮินะ (杉浦 ひな)
 ชิโนะ เคย์ (志野 けい)
 อิเคยามาดะ (池山田)
 โฮริอิ (堀井)
 ชิมิซุ (清水)
 อุชิดะ (土田)
 บินบิน (ぴんぴん)
 หุ่นยนต์ 
 โกดันนาร์
 โกดันนาร์ ทวินไดรฟ์
 นีโอ อ็อกซาร์
 โก อ็อกซาร์

 รายชื่อตอน
# Magic The Gathering Battlegrounds
เป็นวิดีโอเกมส์รูปแบบการต่อสู้บนลานสังเวียน พัฒนาโดย Secret Level ออกจำหน่ายเมื่อ 18 พฤศจิกายน ค.ศ. 2003
 ประเภทของเวทมนตร์ต่างๆ 
 มาน่า 
พลังงานที่คุณใช้ที่ Duellist ใช้ในการ่าย เวทมนตร์ ต่างๆในเกมส์
 สัตว์ประหลาด 
สัตว์ประหลาดจะออกมาโจมตีเมื่อผูเล่นกับคู่ต่อสู้ร่ายเวทมนตร์ออกมาโจมตี
# เกาะกระดาน
เกาะกระดาน เป็นเกาะในท้องที่หมู่ที่ 2 ตำบลเกาะลิบง อำเภอกันตัง จังหวัดตรัง พื้นที่บนเกาะแบ่งเป็น 2 ส่วน คือ ส่วนของเขตอุทยานแห่งชาติหาดเจ้าไหมและส่วนของเอกชน พื้นที่ส่วนใหญ่อยู่ในเขตความรับผิดชอบของหน่วยพิทักษ์อุทยานแห่งชาติหาดเจ้าไหมที่ 3 (เกาะกระดาน) ทางด้านตะวันออกเป็นสวนยาง สวนมะพร้าว และสถานตากอากาศของเอกชน 

ด้วยความที่อยู่ไกลจากชายฝั่งจึงทำให้เกาะกระดานมีน้ำทะเลเขียวใส มีแนวชายหาดเกือบรอบเกาะเหมาะกับการเล่นน้ำ จึงเคยได้รับเลือกให้เป็นสถานที่จัดงานวิวาห์ใต้สมุทรของจังหวัดตรัง เกาะกระดานอยู่ทางด้านตะวันตกของเกาะมุกและเกาะลิบง โดยใช้เวลาเดินทางจากปากเมง ประมาณ 1 ชั่งโมง 40 นาที หรือจากท่าเรือควนตุงกู (เรียกอีกชื่อว่า ท่าเรือเกาะมุกต์) โดยใช้เวลาเดินทางประมาณ 50 นาที

ใน พ.ศ. 2566 เวิลด์บีชไกด์ซึ่งเป็นเว็บไซต์แนะนำสถานที่ท่องเที่ยวชายหาดของประเทศอังกฤษได้เผยแพร่ผลการจัดอันดับชายหาดที่ดีที่สุดในโลก 100 แห่ง ชายหาดของเกาะกระดานอยู่ในอันดับที่ 1 ของการจัดอันดับดังกล่าวhttps://www.worldbeachguide.com/top-100-beaches-earth.htm

ใน พ.ศ. 2567 เวิลด์บีชไกด์ซึ่งเป็นเว็บไซต์แนะนำสถานที่ท่องเที่ยวชายหาดของประเทศอังกฤษได้เผยแพร่ผลการจัดอันดับชายหาดที่ดีที่สุดในโลก 100 แห่ง ชายหาดของเกาะกระดานอยู่ในอันดับที่ 1 ของการจัดอันดับดังกล่าว โดยมีอีก 4 ชายหาดของไทยที่ติดอันดับ

ใน พ.ศ. 2568 เวิลด์บีชไกด์ซึ่งเป็นเว็บไซต์แนะนำสถานที่ท่องเที่ยวชายหาดของประเทศอังกฤษได้เผยแพร่ผลการจัดอันดับชายหาดที่ดีที่สุดในโลก 100 แห่ง ชายหาดของเกาะกระดานอยู่ในอันดับที่ 1 ของการจัดอันดับดังกล่าว นับเป็นปีที่ 3 ติดต่อกัน

 ชายหาด 

เกาะกระดานมีชายหาดอยู่ 4 แห่ง ชายหาดเป็นทรายขาวละเอียด น้ำใส จนมองเห็นริ้วทรายใต้พื้นน้ำ สุดชายหาดด้านเหนือมีแนวปะการังทอดยาวออกไปในทะเล บริเวณชายฝั่งเป็นปะการังน้ำตื้น ชายหาดบนเกาะได้แก่
 ชายหาดเกาะกระดาน ตั้งอยู่ทางทิศตะวันออกของเกาะ มีชายหาดขาวยาวประมาณ 2 กิโลเมตร บริเวณด้านหน้าของชายหาดนักท่องเที่ยวนิยมมาดำน้ำดูปะการัง ซึ่งยาวตลอดแนวชายหาด จากชายหาดสามารถมองเห็นเกาะลิบง เกาะแหวน เกาะมุก และเกาะเชือก ชายหาดแห่งนี้เป็นที่ตั้งของหน่วยพิทักษ์อุทยานแห่งชาติหาดเจ้าไหมที่ 3
 ชายหาดอ่าวเนียง ตั้งอยู่ทางทิศใต้ของที่ทำการหน่วยพิทักษ์อุทยานแห่งชาติหาดเจ้าไหมที่ 3 เป็นหาดทรายขาวยาวประมาณ 800 เมตร ด้านหน้าชายหาดนักท่องเที่ยวนิยมดำน้ำดูปะการัง ซึ่งมีตลอดแนวชายหาด จากชายหาดนี้สามารถมองเห็นเกาะลิบงได้ 
 ชายหาดอ่าวไผ่ ตั้งอยู่ทางทิศเหนือของที่ทำการหน่วยพิทักษ์อุทยานแห่งชาติหาดเจ้าไหมที่ 3 เป็นหาดทรายขาวยาวประมาณ 200 เมตร ด้านหน้าของชายหาดไม่มีแนวปะการัง สามารถมองเห็นเกาะเชือก เกาะแหวน เกาะมุก 
 ชายหาดอ่าวช่องลม ตั้งอยู่ทางทิศตะวันตกของเกาะ อยู่เหนือที่ทำการหน่วยพิทักษ์อุทยานแห่งชาติหาดเจ้าไหมที่ 3 ห่างไปประมาณ 800 เมตร สามารถเดินเท้าขึ้นเนินไปชมดวงอาทิตย์ตก มองเห็นเกาะรอกได้อย่างชัดเจน
# จิตวิทยาการเงิน
จิตวิทยาการเงิน (Behavioral Finance) เป็นการศึกษาผลทางจิตวิทยาของมนุษย์ (Behavioral Biases) ที่มีต่อการตัดสินใจทางการเงิน และผลกระทบต่อเนื่องที่มีต่อราคาหลักทรัพย์และตลาดทุน ทำให้ราคาหลักทรัพย์และตลาดทุนเบี่ยงเบนไปจากราคาที่สมเหตุสมผล (Rationality)

 ตัวอย่างของ Behavioral Biases 

 Anchoring and adjustment 
 Availability heuristic 
 Conservatism bias
 Disjunction effect 
 Disposition effect 
 Endowment effect
 Framing
 Herding
 Gamblers fallacy
 Loss aversion
 Mental Accounting
 Money Illusion
 Overreaction
 Representativeness heuristic 
 Self-attribution bias

Herding behavior 
Herding behavior เป็นพฤติกรรมที่เกิดจากการเลียนแบบพฤติกรรมของคนส่วนใหญ่ ซึ่งสามารถอธิบายด้วยหลักจิตวิทยาได้ 2 ประการ คือ ทุกคนต้องการเป็นที่ยอมรับในสังคม การตัดสินใจจึงอิงกับคนส่วนใหญ่ อีกประการหนึ่งบุคคลอานไม่มีข้อมูลเพียงพอในการต้ดสินใจ จึงอาศัยข้อมูลที่คนส่วนมากมี แม้ว่าข้อมูลที่คนส่วนมากรู้อาจไม่ใช่ข้อมูลที่ถูกต้องเสมอไป

ตัวอย่าง: internet bubble, dotcom herding เป็นต้น

Overconfidence 
Overconfidence investment เป็นการลงทุนที่นักลงทุนมองโลกในแง่ดีเกินไป หรือประเมินความสามารถของตนไว้สูงเกินไป ทั้งในแง่ของการเลือกหุ้น หรือการเข้าออกได้ถูกจังหวะ ซึ่งนักลงทุนที่มีลักษณะนี้จะมีการซื้อขายหลักทรัพย์บ่อยมากกว่านักลงทุนที่มีความมั่นใจน้อยกว่า ซึ่งโดยมากแล้วการลงทุนที่ชนะตลาดเป็นไปได้ยากในระยะยาวหลอ
# พินินฟารินา
พินินฟารินา เอส.พี.เอ. (Pininfarina S.p.A.)  เดิมชื่อว่า คาร์รอซเซอเรีย พินินฟารินา (Carrozzeria Pininfarina) เป็นสำนักออกแบบยานยนต์สัญชาติอิตาลีที่มีชื่อเสียง ก่อตั้งมาตั้งแต่ปี ค.ศ. 1930 (พ.ศ. 2473) โดย บาตติสตา "พินิน" ฟารินา  นักออกแบบและผู้สร้างรถยนต์ชาวอิตาลี มีผลงานออกแบบรถยนต์ให้กับบริษัทผู้ผลิตหลายราย เช่น เฟอร์รารี มาเซราติ คาดิลแลค เปอร์โย จากัวร์ วอลโว อัลฟาโรมีโอ ลันซิอา มีสำนักงานใหญ่อยู่ที่เมืองคัมบิอาโน ใกล้กับเมืองตูริน

ชื่อบริษัท มาจากชื่อเล่น "พินิน" (แปลว่า ลูกคนสุดท้อง เนื่องจาก บาตติสตา เป็นลูกคนที่ 10 จากจำนวน 11 คน) และนามสกุล "ฟารินา" ของผู้ก่อตั้ง ซึ่งต่อมาสมาชิกในครอบครัวได้พากันเปลี่ยนนามสกุลเป็น "พินินฟารินา"  ตั้งแต่ปี ค.ศ. 1961 หลังจากบาตติสตา ฟารินา เสียชีวิตในปี ค.ศ. 1966 บริษัทบริหารงานต่อโดยบุตรชายชื่อ เซอร์จิโอ พินินฟารินา และหลานชายชื่อ อันเดรีย พินินฟารินา  

หลังจากอันเดรีย พินินฟารินา เสียชีวิตอย่างกะทันหันเมื่อวันที่ 7 สิงหาคม พ.ศ. 2551 ด้วยอุบัติเหตุทางถนนใกล้กับสำนักงานใหญ่ของบริษัท เมื่อรถเวสป้าที่เขาขับ ถูกชนโดยรถยนต์ที่ขับโดยผู้สูงอายุวัย 78 ปี  ปัจจุบันพินินฟารินาบริหารโดย เปาโล พินินฟารินา บุตรชายคนสุดท้องของเซอร์จิโอ พินินฟารินา

แหล่งข้อมูลอื่น
 เว็บไซต์บริษัท
 Cisitalia Museum